कोटा. आरटीयू अब ऐसे स्टूडेंट्स को डिग्री पूरी करने का मर्सी चांस देगी जो तय समय में पढ़ाई पूरी नहीं कर सके हैं। इस सत्र में इंजीनियरिंग, एमबीएस, एमसीए और बीआर्क में एडमिशन लेने वाले छात्रों को अब डिग्री पूरी करने का मौका मिलेगा।
बीआर्क के बच्चों को पहली बार मर्सी चांस में बैठने का अवसर दिया जा रहा है। आरटीयू ने यह स्पष्ट किया है कि अगर कोई छात्र इस मर्सी चांस में नहीं बैठ पाता है तो प्रोसेस फॉलो नहीं करने पर सारी जिम्मेदारी संबंधित कॉलेज की होगी। करीब एक हजार छात्र इस परीक्षा में बैठकर अपनी डिग्री पूरी कर सकते हैं।
इनको मिलेगा मौका
साल 2006 में बीआर्क, साल 2008 (लीप-2009) में बीटेक, बीएचएमसीटी में साल 2008, एमसीए में साल 2010 और एमबीए में साल 2012 में एडमिशन लेने वाले छात्र इस परीक्षा के लिए पात्र होंगे। अगर उनका पेपर ड्यू या फिर बैक चल रहा है तो परीक्षा में बैठ सकते हैं।
बिना बैक को मिलती नौकरी में प्राथमिकता
इंजीनियरिंगकरने वाले छात्रों को भले ही डिग्री मिल जाए, लेकिन नौकरी के लिए उनको मशक्कत करनी पड़ती है। एमएनसी के साथ-साथ अब भारतीय कंपनियां भी बिना बैक के इंजीनियरिंग पास करने वालों को ही नौकरियों में प्राथमिकता देती है।
इसलिए मिलता है मर्सी चांस
आरटीयू के नियमों के मुताबिक किसी भी कोर्स को पूरा करने के लिए तय समय से दुगना समय दिया जाता है। चार साल की बीटेक को छात्र अधिकतम 8 साल में पूरा कर सकता है। 8 साल तक कोर्स पूरा नहीं करने पर उसका एनरोलमेंट निरस्त कर परीक्षा में बैठने नहीं दिया जाता। ऐसे में उनके पूरा कॅरियर ही खराब हो जाता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva